Aalborg Stiftstidende, 1828-10-22
Det russisketyrkiske Krigstheater. Talen er endnu ikke om nogen Fortsættelse af Russernes tilbagegaaende Bevægelse. Efterretningerne fra Krigsskuepladsen ere endnu stedse vaklende og usammenhængende. Jmidlertid haves Efterretninger om Operationerne for Warna indtil den 1ste October og dette giver Vished nok for, at den russiske Hovedarmee et er gaaet længere tilbage end til Jenibazar, thi neppe vilde ellers Beleringen have kunnet været fortsat saalænge. En betydelig Fægtning har fundet Sted, en Fægtning, som paa engang godtgiør, at Tyrkerne ved Schumla endnu ikke have faaet Luft nok til at kunne tænke paa Warnas Undsætning og tillige at den russiske Hær for Warna endnu er stærk nok til at kunne byde en saadan Undsætning Spidsen. Beretningen om denne Fægtning imellem en Undsætning, som var afsendt fra Storviziren, synes at udbrede saameget Lys over Stillingen ved Warna, at den uden Afkortning bør meddeles i dette Blad, saaledes som den indeholdes i den preussiske Statstidende. Nogle Dage for den 1ste October havde man ved Beleirings=Hæren Efterretning, at et stærkt fjendtligt Corps nærmede sig i den Hensigt, at ophæve Beleringen af Warna. Det var afsendt af Storviziren for at forene sig med Omer Vrione, som havde forladt Schumla i Spidsen af et Detaschement Albanesere. Vore Forposter meldte snart Fjendens Fremrykning. Et stærkt Detaschement blev afsendt, for at recognoscere, men locale Vanskeligheder forhindrede at forskaffe sig nøie Underretning om Fjendens Styrke og Stillinger, som havde til følge, at Fod=Garde-Jæger-Regimentet under Recognosceringen har lidt et betydeligt Tad. Blandt de Døde befinder sig Regimentschefen, Generalmajor Hartung, Hs. Majestæt Keiserens Generaladjutant, en Oberst Sarger, en Oberst Busse og 10 Officerer. Dagen derpaa lod Fjenden sig see for vor Stilling paa den sydlige Side af Havbugt ved Warna, men vort Corps var allerede forstærket og sat under Generallieutenant Bistrøms befaling. Den 27de blev Generallieutenant Suchozanet detascheret med den 1ste Brigade af det lette Garde-Cavallerie, den 2den Brigade af den 19de Jnfanterie-Division og 2 Batterier, til den venstre Bredde af Havbugten for at true OmerVriones høire Fløi. Ved denne hurtigt og fuldstændigt udførte Bevægelse er den tyrkiske Leir i Landsbyen, Hadschi Hassan Laar falden i vore Hænder. Fjenden havde her mistet en Fane og henved 500 Mand. Jmidlertid indtraf Prinds Engen af Würtemberg fra Leiren ved Schumla med den første Brigade af den 19de Division, og efterat have trukket det 20de Jæger Regiment til sig, forenede han sig, ifølge erholdt Befaling den 28de med General Suchozanets Corps. Samme Dag havde General Bistrøm tilbageviist et alvorligt Angreb. Fienden, som ved sin Ankomst strax begyndte at forskandse sig, forlod med betydelige Stridskræfter sin Leir, og angreb vore Redouter. Fægtningen varede med Forbittrelse 4 Timer. Jlden af vore Batterier og et kraftigt Angreb med Bajonetten, som blev udført saavel af 1ste Bataillon Garde-Jægere som 1ste Bataillon af Liv Grenadererne, afgjorde Seiere; Enhver af disse Batailloner erobrede en Fane og Tyrkerne droge sig med et Tab af 1000 Døde tilbage. J denne Fægtning udviklede Fienden en Styrke af 15,000 Mand Jnfanterie og Cavallerie; et lignende Antal havde han i Forskandsningerne. Vi beklage Tabet af den tappre General Freitag, Chef for Liv Grenadeer Regimentet saavelsom af Obersten for samme Regiment Zaycow, som begge faldt i Spidsen for deres Batailloner. Dagen derpaa forholdt Fjenden sig rolig og beskjæftigede sig med at forskandse sin Leir. Vi besluttede derfor at forstyrre denne Rolighed og at angribe ham den 30te. General Bistrøms Angreb var kun en Demonstration. Prinds Eugen af Würtemberg ledede det andet Angreb og udviklede sine Stridskræfter imod den fjendtlige venstre Fløi. Vore Tropper vare nødte til at maneuvrere paa et Terrain, som var gjennemskaaret af utallige Huulveie og tykke Buskadser, imedens denne Omstændighed fortrinligt begunstigede det fjendtlige Jnfanterie, som kunde skjule sig i Buskene og fægte adspredt. Uagtet disse Vanskeligheder lykkedes det det 20de Jæger-Regiment at borttage den første Redoute og 1 Kanon. Vore Tropper vare besielede af et saadant Mod, at den 1ste Brigade af den 19de Division under Commandoe af General Jurnow angreb den fjendtlige Leir imod Prindsen af Würtembergs Befaling. Generalen blev et Offer for sit ædle Mod, imedens det lykkedes hans Brigade at naae Brystværnet af de fjendtlige Skandser. Men da den her var udsat forden fjendtlige Geværild, og blev angrebet i Fronten af en overlegen Magt, imedens den saae sine Flanker truede af det fjendtlige Cavallari, saa maatte den, idet den havde fjernet sig formeget fra de Colonner, som skulde understøtte den, trække sig tilbage ikke uden betydeligt Tab. Den gik imidlertid i bedste Orden under Beskyttelse af vore Batterier og et Angreb af Garde-Uhlaner-Regimentet, i sin Position. Fægtningen ophørte og Prindsen af Würtemberg indtog igjen sin Stilling ved Hadschi Hassan Laar. Den Dristighed, hvormed vore Tropper angrebe de fjendtlige Forskandsninger, har gjort et saadant Jndtryk paa Fjenden, at han, uagtet vort Tab, ikke allene ingen Hindringer lagde i Veien for Prindsen af Würtembergs Tilbagetog, men heller ikke siden har forladt sine Forskandsninger. Saaledes synes ved Warna Kræfterne endnu at holde hinanden i Ligevægt, men Belerings-Arbeiderne ere nu saavidt fremmede, at Minerne paa 2 Punkter naae ind under Fæstningens Hovedvold.